કોલકાતાઃ રેલવેની અનુ રાનીએ 55મી નેશનલ ઓપન એથ્લેટિક્સ ચેમ્પિયનશિપના ત્રીજા દિવસે મહિલાઓની ભાલાફેંક સ્પર્ધામાં પોતાના પાછલા રેકોર્ડને તોડી નાખતાં ગોલ્ડ મેડલ પર કબજો જમાવ્યો છે. રાનીએ ૫૮.૮૫ મીટર દૂર ભાલો ફેંક્યો હતો. તેના દ્વારા બનાવવામાં આવેલો પાછલો રેકોર્ડ ૫૪.૩૫ મીટરનો હતો, જ્યારે ઉત્તર પ્રદેશની સુમનદેવી ૫૭.૧૫ મીટર સાથે બીજા અને હરિયાણાની પૂનમ રાની ૫૨.૭૩ મીટર સાથે ત્રીજા સ્થાન પર રહી હતી.